Қарағанды облысы, Шет ауданы
әкімдігі жанындағы үкіметтік емес ұйымдармен ынтымақтастық және өзара іс-қимыл жөніндегі аудандық кеңес
№3 хаттамасы


Өткізілген орны:                                                      Шет ауданы әкімдігі 

Өткізілген күні:                                             	    17 маусым 2026 жыл


Күн тәртібі:

1. Отбасы институтын нығайту, балалар мен жастарды қолдау жөніндегі үкіметтік емес ұйымдардың (ҮЕҰ) әлеуметтік жобаларын талқылау және оларды іске асыру мүмкіндіктерін қарау.
Қатысқандар:
	№
	Т.А.Ә.
	Лауазымы

	1. 
	Карсембаев Даурен 
Құралұлы
	Кеңес төрағасы, Шет ауданы әкімінің орынбасары

	2. 
	Ахметов Асхат
Жанатұлы
	Кеңес төрағасының орынбасары, Шет ауданының ішкі саясат, мәдениет және тілдерді дамыту бөлімінің басшысы

	3. 
	Елубаева Гүлден Игенқызы
	Кеңес хатшысы, Шет ауданының ішкі саясат, мәдениет және тілдерді дамыту бөлімінің маманы

	4. 
	Омаров Азамат
Егінбайұлы
	Шет ауданының депутаты, «ШетКоммунСервис» КМК директоры

	5. 
	Нурманова Асель
Тельмановна
	Аудандық Қоғамдық кеңесінің мүшесі

	6. 
	Қызылов Өмірғали
Ахмедияұлы
	Аудандық Ардагерлер кеңесінің төрағасы

	7. 
	Жүніс Шоқан 
Кәмелұлы
	Шет ауданының жұмыспен қамту және әлеуметтік бағдарламалар бөлімінің басшысы

	8. 
	Дәулетқабылов Наурызбай
Сұлтанұлы
	Шет аудандық жастар ресурстық орталығының директоры

	9. 
	Жәнібеков Ертай
Жарылғапұлы
	«Ұлағат Қазақ тілі қоғамы» ҚБ төрағасы

	10. 
	Ахметова Гүлшара 
Қамиқызы
	«Ақтілеу» ҚБ төрайымы

	11. 
	Касымова Гульжихан 
Айпкалиевна
	«АМАНАТ» Шет ауданының мүгедектер қоғамы» ҚБ төрайымы


 
ТЫҢДАЛДЫ
[bookmark: _GoBack]Күн тәртібіндегі мәселе бойынша Жүніс Шоқан Кәмелұлы баяндама жасап, отбасы құндылықтарын нығайту, ата-аналардың бала тәрбиесіндегі жауапкершілігін арттыру, балалардың құқықтары мен заңды мүдделерін қорғау, сондай-ақ жастардың әлеуетін дамыту бағыттарында ҮЕҰ тарапынан ұсынылған әлеуметтік жобалар туралы ақпарат берді.
Талқылау барысында ҮЕҰ-дың келесі бағыттардағы жобалары қаралды:
1. Отбасы институтын нығайту бағыты бойынша:
· ата-аналарға арналған семинарлар, тренингтер және консультациялар ұйымдастыру;
· отбасылық құндылықтарды дәріптеуге бағытталған ақпараттық-ағартушылық іс-шаралар өткізу;
· ерлі-зайыптылар арасындағы және ата-ана мен бала арасындағы қарым-қатынасты нығайтуға бағытталған жұмыстар жүргізу;
· отбасындағы жанжалдардың алдын алу және даулы мәселелерді бейбіт жолмен шешу бойынша түсіндіру жұмыстарын жүргізу;
· әлеуметтік жағдайы төмен және қиын өмірлік жағдайға тап болған отбасыларға консультациялық және әлеуметтік қолдау көрсету.
2. Балаларды қолдау бағыты бойынша:
· балалардың бос уақытын тиімді ұйымдастыру және шығармашылық қабілеттерін дамыту;
· әлеуметтік осал топтағы балаларға психологиялық, әлеуметтік және құқықтық көмек көрсету;
· буллинг пен кибербуллингтің алдын алу бойынша ақпараттық жұмыстар жүргізу;
· балалардың құқықтары мен қауіпсіздігі мәселелері бойынша түсіндіру іс-шараларын өткізу;
· балалар мен ата-аналарға психологиялық кеңес беру қызметтерін ұйымдастыру.
3. Жастарды қолдау бағыты бойынша:
· жастардың қоғамдық белсенділігін және волонтерлік бастамаларын дамыту;
· жастарға кәсіби бағдар беру, жұмысқа орналасуға және кәсіпкерлік бастамаларға қолдау көрсету;
· жастардың шығармашылық, спорттық және әлеуметтік жобаларын қолдау;
· жастар арасында құқық бұзушылықтың, тәуелділіктің және басқа да әлеуметтік тәуекелдердің алдын алу;
· жастардың көшбасшылық және коммуникациялық дағдыларын дамыту бойынша оқыту іс-шараларын өткізу.
ТАЛҚЫЛАНДЫ
Отырыс барысында ұсынылған жобалардың мақсатты аудиториясы, қамту көрсеткіштері, іс-шаралардың мазмұны, іске асыру мерзімдері және күтілетін нәтижелері талқыланды.
Қатысушылар ҮЕҰ жобаларын іске асыру кезінде нақты нысаналы топтарды анықтау, яғни көпбалалы және толық емес отбасыларды, әлеуметтік осал санаттағы балаларды, жасөспірімдер мен жастарды қамтудың маңыздылығын атап өтті.
Сонымен қатар жобалардың бір реттік іс-шаралармен шектелмей, жүйелі түрде іске асырылуы және олардың нәтижелілігін бағалау үшін нақты көрсеткіштер белгіленуі қажеттігі айтылды.
Жобаларды іске асыру барысында білім беру ұйымдарымен, жастар ресурстық орталықтарымен, әлеуметтік қорғау саласындағы ұйымдармен, психологтармен және басқа да мүдделі тараптармен өзара іс-қимыл жасау ұсынылды.
ҚАУЛЫ ЕТТІ
1. Отбасы институтын нығайту, балалар мен жастарды қолдау бағытындағы ҮЕҰ жобалары назарға алынсын.
2. ҮЕҰ-дарға жобаларды жоғарыда көрсетілген ұсыныстарды ескере отырып пысықтау тапсырылсын.
3. Пысықталған жобалар бойынша нақты іс-шаралар жоспары мен күтілетін нәтижелер белгіленсін.
4. Жобаларды іске асыруға мүдделі мемлекеттік органдардың, білім беру және әлеуметтік ұйымдардың қатысуы қамтамасыз етілсін.
5. Осы хаттамалық тапсырмалардың орындалуын бақылау Шет ауданы ішкі саясат, мәдениет және тілдерді дамыту бөлімінің басшысы А.Ахметовке жүктелсін.


Кеңес төрағасы: 						Д.Кәрсембаев

Хатшы: 								Г.Елубаева



